בין השנים 1965 ל-1969 אטנבורו תפקד כמפקח (עורך ראשי) ב-BBC2. בתקופתו הופקו הפקות רבות ומגוונות ששיקפו את אמונתו של אטנבורו ששידור ציבורי אמור להיות מגוון ככל שניתן. ב-1967, תחת עריכתו של אטינבורו, הפך ה-BBC2 לערוץ הראשון באנגליה ששידר בצבע.
בשנים 1969–1972 שימש כמנהל התוכניות הראשי של ה-BBC, אך הוא דחה את ההצעה להיות המנהל הכללי של הרשות.
בשנת 2021 הגיע לועידת האו"ם לשינוי אקלים בתור כפרקליט העם (People's Advocate).
סדרות עיקריות.
אטנבורו כתב, הפיק והנחה סדרות רבות העוסקות בידיעת הטבע.
הסדרות המפורסמות ביותר של אטנבורו בתחום סרטי הטבע הן "סדרת החיים". סדרות אלו מתחילות בטרילוגיה: "החיים עלי אדמות" (1979); "הכוכב החי" (1984); ו"מעגל החיים" (1990). טרילוגיה זו בוחנת את החיים מנקודת ראות טקסונומית, אקולוגית, ואבולוציונית.
סדרת החיים ממשיכה בסדרות המשך: "החיים במקפיא" (החיים באנטארקטיקה, 1993); "חייהם הסודיים של הצמחים" (1995); "חיי הציפורים" (1998); חיי היונקים (2002); ו"החיים בסבך" (העוסקת בחסרי חוליות יבשתיים, 2005). "החיים בדם קר" עלתה לשידור ב-2008. כמו כן סרט לרגל 200 שנה ליום הולדתו של צ'ארלס דרווין - "צ'ארלס דרווין ועץ החיים". מכלול סדרת "החיים" כוללת בשלמותה 74 פרקים.
בנוסף לסדרת החיים הפיק והנחה אטנבורו מספר הפקות קצרות יותר. אחת מההפקות המוקדמות שלו שאינה קשורה לתחום מדעי הטבע הייתה "העין השבטית" סדרה העוסקת באמנות שבטית. סדרות אחרות כוללות את "גן העדן הראשון" (1987) - סדרה עוסקת ביחסי האדם וסביבת החיים באזור הים התיכון, "העולמות האבודים, החיים הנכחדים" (1989) העוסקת בחקר המאובנים, "מצב הכדור" (2000) העוסקת בסיכונים ובמשברים הסביבתיים המאיימים על אקולוגית כדור הארץ.
אטנבורו הנחה מגוון סדרות משמעותיות לאורך השנים: ב-2001 הנחה את "הכוכב הכחול" העוסקת בחיים בים, ב-2003 הנחה את "עליית בעלי החיים", וב-2006 את הסדרה עטורת הפרסים "עולם מופלא" וגם את הסדרה המבוססת עליה. באותה שנה הנחה את "Are We Changing Planet Earth?", סדרה העוסקת בהתחממות כדור הארץ. בחלק מפרקי הסדרה מציג אטינבורו את הבעיות הקשורות להתחממות ופתרונות אפשריים.
ב-2009 שודרה הסדרה האירועים הגדולים של הטבע שכללה 6 פרקים, על שינויי העונות הגדולות בכדור הארץ.
ב-2013 הנחה סדרה בת 3 פרקים על איי גלאפגוס - "גלאפגוס".
ב-2014 הנחה את סיפור החיים המתעדת את ההישרדות של מגוון בעלי חיים מצעירותם ועד לגיל הבגרות שלהם וקשיי ההורות שלהם.
ב-2015 הנחה סדרה על בעלי חיים מעופפים וב-2016 כתב והנחה סדרה על שונית המחסום הגדולה - "Great Barrier Reef".
בשנת 2017 הנחה את עולם מופלא 2, הממשיכה את "עולם מופלא", ואת הכוכב הכחול 2, סדרת ההמשך לסרט הכוכב הכחול המתעד את החיים בים.
בשנת 2019 הנחה את הסדרה של נטפליקס: כוכב הלכת המופלא ואת סדרת ה-BBC: שבעה עולמות, כוכב אחד.
בשנת 2020 יצר את סרט נטפליקס "על פני האדמה" (A Life on Our Planet) ובו מסר עדות אישית בקריאה להציל את כדור הארץ, הטבע והמגוון הביולוגי תוך סיכום 70 שנים כחוקר טבע.
ב-2021 יצר והנחה את סדרת הטבע "החיים בצבע" (Life in Colour).
עבודות נוספות.
בשנת 1975 הפיק והציג את סדרת הטבע לילדים "החיות המופלאות". בסדרה זו חורג אטנבורו ממנהגו ועוסק בחיות דמיוניות השאולות מעולם האגדות והמיתולוגיה כגון גריפונים.
החל משנת 1983 עוסק אטנבורו, בשיתוף עם הקרן העולמית לשימור חיות הבר (WWF), בהפקת מחזות זמר הנוגעים לענייני שמירת טבע.
בשנת 2010 הגיש סרט מפלצות מעופפות 3D.
בשנת 2022 יצא לאור בעברית ספרו על פני האדמה, (הוצאת רדיקל).
תוארי כבוד.
לאטנבורו תארים רבים שהוענקו לו במהלך חייו על פועלו. תארים אלו ניתנו על ידי גופים רבים וחשובים הכוללים את מלכת אנגליה (תואר אבירות, חבר המסדר הוויקטוריאני המלכותי, ועוד) והחברה המלכותית (פרס פאראדיי). הוענקו לו 32 תוארי דוקטור לשם כבוד מאוניברסיטאות בריטיות, יותר מלכל אדם אחר.
פרח אדום
מפלגת ריספקט
מפלגת ריספקט (בתרגום מאנגלית: כבוד) היא מפלגת שמאל מרקסיסטית שהקים חבר בית הנבחרים הבריטי ג'ורג' גאלאוויי בשנת 2004, לאחר שסולק ממפלגת הלייבור. עיקר מצעה של המפלגה הוא התנגדות למלחמת עיראק ולמעורבות הכוחות המזוינים של בריטניה במלחמה. המפלגה הפתיעה רבים כאשר קיבלה מושב אחד בפרלמנט בבחירות 2005. בבחירות 2010 איבדו גאלאוויי והמפלגה את המושב. גאלאוויי והמפלגה זכו שוב במושב בפרלמנט בבחירות בשנת 2012.
גאלאוויי אינו מכיר בזכותה של ישראל להתקיים ואמר כי "איני מדבר עם נציגים ישראלים אלא עם הכתובת הנכונה - הרשות הפלסטינית". עוד טען כי "לא הכרה, לא נרמול יחסים. יש להחרים, למנוע השקעות ולהטיל סנקציות עד שמדינת האפרטהייד תובס".
יחס עוין לישראל.
בנובמבר 2012 הודיעה המפלגה על מינויה של איבון רידלי (Yvonne Ridley) לעמוד בראש מערך הבחירות ברות'רהאם. רידלי תיארה את ישראל כ"מדינה קטנה ורשעה" ואמרה כי "במפלגת הכבוד ציונים יהיו ניצודים וייבעטו החוצה, לנו אין מקום לציונים".
באוגוסט 2014 ערק חבר בכיר במפלגת UKIP, איסמעיל פאטל, למפלגת ריספקט בטענה ש-UKIP אינה פועלת די נגד ישראל.
בנימין אהרן סלניק
הרב בנימין אהרן סלניק (ה'ר"ץ - ה'ש"פ 1530–1620), היה רב בוועד ארבע ארצות, ואב"ד בפולין במאה ה-16, מחבר הספר משאת בנימין.
קורות חייו.
נולד בפולין בשנת 1530 לרבי אברהם מהעיר סלוניקי, (ומכאן שם משפחתם) מצאצאי דון יצחק אברבנאל. היה תלמידם של הרמ"א, המהרש"ל, הרב שלמה מלובלין (מהר"ש השני) והמהר"ם מלובלין. בצעירותו, לימד תורה בקראקא. בהמשך שימש זמן קצר כרב מדינת שלזיה, ולאחר מכן התמנה לרב ואב"ד בקהילת פודהייצה, תפקיד אותו מילא כ-40 שנה. נמנה בין חברי ועד ארבע ארצות, ולאחר מכן התמנה לראש הוועד. נפטר בשנת 1620 ונטמן בעיר פודהייצה. בניו שימשו אחריו ברבנות העיר.
ספריו.
שו"ת משאת בנימין.
התפרסם כמורה הוראה ושאלות הלכתיות נשלחו אליו מכל תפוצות ישראל. חיבר מספר ספרים, אך המפורסם בהם הוא ספר השו"ת (שאלות ותשובות) משאת בנימין. בספר 112 שאלות ותשובות הלכתיות. יש בו תשובות מאת גדולי דורו מהם: רבי יהושע פלק כץ, מהר"ם מלובלין, רבי מרדכי יפה ורבי משה מאט.
הוא יצא לראשונה בקראקא בשנת 1633. הספר נחשב בר סמכא, וספרים תורניים אחרים מסתמכים על דברים הכתובים בו. מקור השם בפסוק מספר בראשית - "ותרב משאת בנימין ממשאות כולם חמש ידות"
מצוות נשים.
הרב סלניק התפרסם ברבים גם בזכות ספרו "סדר מצוות הנשים" שנכתב בשפת היידיש העתיקה ונדפס במהדורות רבות באירופה של אותה תקופה, ואף תורגם לאיטלקית על ידי הרב יעקב הלפרין בשנת 1616. לאחרונה תורגם החיבור לאנגלית ונדפס במהדורה ביקורתית בידי אדוארד פראם.
הספר תורגם לעברית על ידי ש. צוויבל ויצא לאור בהוצאת זיכרון אהרן, ירושלים תשע"ג.
משפחתו.
בנו, הרב יעקב סלניק שימש אחריו ברבנות העיר פודהייצה, גם הוא השתתף בוועד ארבע ארצות, יחד עם רבי יום-טוב ליפמן הלר, חיבר את הספר 'נחלת יעקב', על פירוש רש"י לתורה נפטר בשנת ת"ג.
בנו, הרב אברהם סלניק כיהן כרבה של טרנופול, ומאוחר יותר כראש ישיבה בבריסק. חתנו, הרב מנחם מאן שימש כרב וכראש ישיבה בעיר וינה.
משאת בנימין
שו&quot;ת משאת בנימין
המשאת בנימין
ננה דזאגנידזה
ננה דזאגנידזה (בגאורגית: ნანა ძაგნიძე; 1 בינואר 1987) היא שחמטאית גאורגית, בדרגת רב-אמן ואלופת אירופה לשנת 2017.
קריירה.
הפכה לרב-אמן בשנת 2008.
בספטמבר 2017 היא השתתפה בגביע העולם בשחמט לגברים והייתה אחת הנשים הבודדות שהשתתפו. היא הודחה בסיבוב הראשון על ידי אניש גירי.
נכון למרץ 2020, דזאגנידזה מדורגת במקום 11 בעולם בין הנשים, במקום הראשון בין הנשים הגאורגיות, וה-12 בדירוג הכללי בגאורגיה, לפי מד כושר.
באולימפיאדות השחמט.
דזאגנידזה ייצגה את גאורגיה ב-6 אולימפיאדות שחמט.
המוקטעה
המוקטעה (ערבית المقاطعة, תעתיק מדויק: אלמֻקַאטַעַה), הוא מתחם הנמצא בעיר רמאללה, הכולל את בנייני הממשלה של הרשות הפלסטינית וכן את מעונו הרשמי של נשיא הרשות הפלסטינית הנמצא במצודת טגארט. לפני הסכמי אוסלו שימש המבנה את הממשל הצבאי של צה"ל ברמאללה.
במהלך האינתיפאדה השנייה הייתה המוקטעה בלב העניין התקשורתי, לאחר שממשלת ישראל החליטה להטיל מצור על יו"ר הרשות יאסר ערפאת ששהה במקום. במבצע חומת מגן, באפריל 2002, הרסו דחפורי D9 ומחפרים של צה"ל חלקים מן המבנה, ובסריקות במקום נמצא מצבור גדול של כלי נשק בלתי חוקיים, וכן מסמכים רבים המוכיחים כי ערפאת אישר את ביצועם של פיגועי טרור. מאז הריסתה החלקית במבצע חומת מגן ועד סמוך למותו, היה יאסר ערפאת נצור במוקטעה יחד עם מבוקשים בכירים, רובם מהפת"ח. לאחר מותו נקבר ערפאת ליד המוקטעה ברמאללה.
כיום מתגורר במוקטעה יושב ראש הרשות הפלסטינית, אבו מאזן.
במוקטעה נמצא קברו הזמני של יאסר ערפאת וכן מוזיאון יאסר ערפאת.
דייוויד אטינבורו
דגניזה ננה
אוהל טיפי
ננה דגיזה
בנימין אהרן בן ר' אברהם סלניק
מולה אנטונליאנה (טורינו)
נינו חורצידזה
נינוֹ חוּרצידזֶה (בגאורגית: ნინო ხურციძე; 28 בספטמבר 1975 - 22 באפריל 2018) הייתה שחמטאית גאורגית בדרגת אמן בינלאומי.
ביוגרפיה.
זכתה באליפות העולם עד גיל 16 בשנת 1991. הייתה אלופת העולם לנערות בשנים 1993 ו-1995.
זכתה באליפות גאורגיה לנשים 5 פעמים: בשנים 1989, 1993, 2005, 2006 ו-2013.
בשנת 1993 הפכה לרב-אמן לנשים, וב-1999 קיבלה דרגת אמן בינלאומי (כללי).
התגוררה בטביליסי, בירת גאורגיה.
נפטרה בגיל 42 לאחר מאבק ממושך במחלת הסרטן.
נינו חורצידזה באולימפיאדת השחמט.